Nuwe reeks wys ooreenkomste tussen mense, olifante‘n Woestynolifant drink water. (Foto: National Geographic vir Disney/Robbie Labanowski) Natalie Portman, die Oscar-bekroonde aktrise, is die verteller van die langverwagte National Geographic-reeks, Secrets of the elephants. Die reeks première op Aardedag op National Geographic Wild op DStv asook op die Disney+-stromingsdiens. James Cameron het die regie behartig. Cameron is met Oscar-toekennings bekroon vir die lokettreffers Titanic en Avatar. Vir Secrets of the elephants het Cameron en sy rolprentspan die wêreld platgereis – van die savanne van Afrika tot die stedelike landskappe van Asië – om die strategiese denke, komplekse emosies en gesofistikeerde taal van olifante te ontdek. Oerwoudolifante is kleiner as woestynolifante. (Foto: National Geographic vir Disney/Fleur Bone) Dr. Paula Kahumbu, alombekende National Geographic-ontdekker en olifantkenner, is te sien in die reeks wat uit vier dele bestaan. Die reeks onthul nie net die buitengewone lewens van verskillende olifanttroppe nie, maar beklemtoon ook hoe soortgelyk hulle aan die mens is. Die vier episodes, onderskeidelik getiteld, Desert, Savanna, Asia en Rainforest, neem die kyker op reis regoor die wêreld heen en bied insig tot dié fassinerende diere soos nog nooit tevore nie. Secrets of the elephants is Saterdag 22 April op National Geographic Wild, DStv-kanaal 182, asook op StarSat, kanaal 221, beskikbaar. Die reeks sal ook op Disney+ beskikbaar wees. Kyk hier na die lokprent: